O‘ZBEKISTON RESPUBLIKASI OLIY KENGAShI RAYoSATI VA O‘ZBEKISTON RESPUBLIKASI VAZIRLAR MAHKAMASINING “ChERNOBIL HALOKATIDAN ZIYON KO‘RGAN O‘ZBEKISTON RESPUBLIKASIDA ISTIQOMAT QILUVChI FUQAROLARNI IJTIMOIY HIMOYaLASh HAQIDA” 1992 YIL 6 APRELDAGI 170-SON

Chernobil halokatidan ziyon ko‘rgan fuqarolarning pensiyalari miqdori va imtiyozlarini tartibga solish maqsadida O‘zbekiston Respublikasi Oliy Kengashi Rayosati va Vazirlar Mahkamasi qaror qiladilar:
 1. O‘zbekiston Respublikasi Oliy Kengashi Rayosati va O‘zbekiston Respublikasi Vazirlar Mahkamasining “Chernobil halokatidan ziyon ko‘rgan O‘zbekiston Respublikasida istiqomat qiluvchi fuqarolarni ijtimoiy himoyalash haqida” 1992-yil 6-apreldagi 170-son qaroriga quyidagi qo‘shimchalar kiritilsin:
 a) 8-band quyidagi mazmundagi xatboshlari bilan to‘ldirilsin:
 “O‘zbekiston chernobilchilari” respublika uyushmasiga kompyuter sotib olishga hamda Chernobil halokatidan ziyon ko‘rgan fuqarolarni va ularning oila a’zolarini tibbiy-ijtimoiy hisobga olish bo‘yicha dasturlarni ishlab chiqishga mablag‘ ajratsin;
 Toshkent shahar hokimligiga “O‘zbekiston chernobilchilari” respublika uyushmasini 1993-yil 1-noyabrdan boshlab egallab turgan binolarni ijaraga olganlik va kommunal xizmatlar uchun haq to‘lashdan ozod qilish bilan bog‘liq xarajatlarni qoplashga mablag‘ ajratsin”;
 b) qaror quyidagi mazmundagi 10 va 11-bandlar bilan to‘ldirilsin;
 “10. O‘zbekiston chernobilchilari” respublika uyushmasiga, uning ishlab chiqarish tuzilmalari va tashkilotlariga davlat ijtimoiy sug‘urta badallari ish haqi fondining 4,7 foizi miqdorida belgilansin.
 11. Toshkent shahar hokimligi “O‘zbekiston chernobilchilari” respublika uyushmasini egallab turgan binolar va kommunal xizmatlar uchun haq to‘lashdan 1993-yil 1-noyabrdan boshlab ozod qilsin.”
 2. Qayd etib o‘tilgan qaror ilovasiga quyidagi qo‘shimchalar kiritilsin:
 a) II bo‘limning 9-bandi quyidagi mazmundagi xatboshi bilan to‘ldirilsin:
 “1993-yil 1-iyuldan boshlab Chernobil halokatidan ziyon ko‘rgan fuqarolarga va boquvchisini yo‘qotgan hollarda ularning oilalariga nogironlik pensiyalarining quyidagi eng ko‘p miqdorlari belgilanadi
 I guruh nogironlarga — eng kam ish haqining 10 baravari miqdorida;
 II guruh nogironlarga — eng kam ish haqining 8 baravari miqdorida;
 III guruh nogironlarga — eng kam ish haqining 4 baravari miqdorida;
 boquvchisini yo‘qotgan hollarda mehnatga qobiliyatsiz har bir oila a’zosiga — eng kam ish haqining 3 baravari miqdorida.
 Pensiyalarning eng kam miqdorlari ko‘rsatib o‘tilgan eng ko‘p miqdorlarning tegishlicha 50 foizi darajasida belgilanadi.
 1993-yil 1-iyulgacha belgilangan hamda ko‘rsatib o‘tilgan eng ko‘p miqdorlardan ortiq bo‘lgan pensiyalar qayta hisoblab chiqilmaydi.”;
 b) VI bo‘lim quyidagi mazmundagi xatboshi bilan to‘ldirilsin:
 “Ushbu Ro‘yxatning I bo‘limi 3-bandida ko‘rsatilgan, 1986-1987-yillarda Chernobil AESidagi halokat oqibatlarini tugatishda qatnashgan shaxslarga salomatligini tiklash uchun har yili eng kam ish haqining uch baravari miqdorida bir yo‘la moddiy yordam to‘lanadi.”